CELEX: 32012D0474
Language: el
Date: 2012-08-13 00:00:00
Title: 2012/474/ΕΕ: Εκτελεστική απόφαση της Επιτροπής, της 13ης Αυγούστου 2012 , σχετικά με την έγκριση από την Επιτροπή των σχεδίων δειγματοληψίας για τη ζύγιση των αλιευτικών προϊόντων σύμφωνα με το άρθρο 60 παράγραφοι 1 και 3 του κανονισμού (ΕΚ) αριθ. 1224/2009 του Συμβουλίου και των σχεδίων ελέγχου για τη ζύγιση των αλιευτικών προϊόντων σύμφωνα με το άρθρο 61 παράγραφος 1 του κανονισμού (ΕΚ) αριθ. 1224/2009 [κοινοποιηθείσα υπό τον αριθμό C(2012) 5568]

15.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 218/17
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 13ης Αυγούστου 2012
   σχετικά με την έγκριση από την Επιτροπή των σχεδίων δειγματοληψίας για τη ζύγιση των αλιευτικών προϊόντων σύμφωνα με το άρθρο 60 παράγραφοι 1 και 3 του κανονισμού (ΕΚ) αριθ. 1224/2009 του Συμβουλίου και των σχεδίων ελέγχου για τη ζύγιση των αλιευτικών προϊόντων σύμφωνα με το άρθρο 61 παράγραφος 1 του κανονισμού (ΕΚ) αριθ. 1224/2009
   [κοινοποιηθείσα υπό τον αριθμό C(2012) 5568]
   (Τα κείμενα στη αγγλική, γερμανική, εσθονική, λιθουανική, ολλανδική, πολωνική, σουηδική και φινλανδική γλώσσα είναι τα μόνα αυθεντικά)
   (2012/474/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ. 847/96, (ΕΚ) αριθ. 2371/2002, (ΕΚ) αριθ. 811/2004, (ΕΚ) αριθ. 768/2005, (ΕΚ) αριθ. 2115/2005, (ΕΚ) αριθ. 2166/2005, (ΕΚ) αριθ. 388/2006, (ΕΚ) αριθ. 509/2007, (ΕΚ) αριθ. 676/2007, (ΕΚ) αριθ. 1098/2007, (ΕΚ) αριθ. 1300/2008, (ΕΚ) αριθ. 1342/2008 και καταργήσεως των κανονισμών (ΕΟΚ) αριθ. 2847/93, (ΕΚ) αριθ. 1627/94 και (ΕΚ) αριθ. 1966/2006 (1), και ιδίως το άρθρο 60 παράγραφοι 1 και 3 και το άρθρο 61 παράγραφος 1,
   Έχοντας υπόψη τα σχέδια δειγματοληψίας και τα σχέδια ελέγχου που υπέβαλαν τα κράτη μέλη,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 60 παράγραφοι 1 και 2 του κανονισμού (ΕΚ) αριθ. 1224/2009 τα κράτη μέλη εξασφαλίζουν ότι όλα τα αλιευτικά προϊόντα ζυγίζονται κατά την εκφόρτωση πριν από την αποθήκευση, μεταφορά ή πώληση με συστήματα εγκεκριμένα από τις αρμόδιες αρχές, εκτός εάν έχουν θεσπίσει σχέδιο δειγματοληψίας εγκεκριμένο από την Επιτροπή και στηριγμένο στη μεθοδολογία με βάση τον κίνδυνο που προβλέπεται στο άρθρο 76 παράγραφος 1 του εκτελεστικού κανονισμού (ΕΕ) αριθ. 404/2011 της Επιτροπής, της 8ης Απριλίου 2011, για τη θέσπιση λεπτομερών κανόνων σχετικά με την εφαρμογή του κανονισμού (ΕΚ) αριθ. 1224/2009 του Συμβουλίου περί της θέσπισης κοινοτικού συστήματος ελέγχου για την εξασφάλιση της τήρησης των κανόνων της κοινής αλιευτικής πολιτικής (2), σε συνδυασμό με το παράρτημα XIX του ίδιου κανονισμού.
            
         
               (2)
            
            
               Σύμφωνα με το άρθρο 60 παράγραφος 3 του κανονισμού (ΕΚ) αριθ. 1224/2009 τα κράτη μέλη μπορούν να επιτρέπουν τη ζύγιση αλιευτικών προϊόντων επί του αλιευτικού σκάφους κατά παρέκκλιση από τη γενική υποχρέωση ζύγισης που προβλέπεται βάσει του άρθρου 60 παράγραφος 1 και υπό την προϋπόθεση ότι το κράτος μέλος έχει εγκρίνει δειγματοληπτικό σχέδιο όπως προβλέπεται βάσει του άρθρου 60 παράγραφος 1, που εγκρίθηκε από την Επιτροπή και βασίζεται στη μεθοδολογία με βάση τον κίνδυνο που προβλέπεται στο άρθρο 76 παράγραφος 2 του εκτελεστικού κανονισμού (ΕΕ) αριθ. 404/2011σε συνδυασμό με το παράρτημα XX του ίδιου κανονισμού.
            
         
               (3)
            
            
               Σύμφωνα με το άρθρο 61 παράγραφος 1 του κανονισμού (ΕΚ) αριθ. 1224/2009 τα κράτη μέλη μπορούν να επιτρέπουν τη ζύγιση αλιευτικών προϊόντων μετά τη μεταφορά από το σημείο εκφόρτωσης, υπό την προϋπόθεση ότι τα προϊόντα αυτά μεταφέρονται σε έναν προορισμό επί του εδάφους του ενδιαφερόμενου κράτους μέλους και ότι το εν λόγω κράτος μέλος έχει υιοθετήσει σχέδιο ελέγχου εγκεκριμένο από την Επιτροπή και στηριγμένο στη μεθοδολογία με βάση τον κίνδυνο που προβλέπεται στο άρθρο 77 παράγραφος 1 του εκτελεστικού κανονισμού (ΕΕ) αριθ. 404/2011 σε συνδυασμό με το παράρτημα XXI του ίδιου κανονισμού.
            
         
               (4)
            
            
               Υποβλήθηκαν στην Επιτροπή για έγκριση σχέδια δειγματοληψίας από τη Γερμανία (14.11.2011), την Ιρλανδία (7.11.2011), τη Λιθουανία (11.1.2012), τις Κάτω Χώρες (18.1.2012), την Πολωνία (5.3.2012), τη Φινλανδία (7.11.2011) και το Ηνωμένο Βασίλειο (15.12.2011), ενώ υποβλήθηκαν σχέδια ελέγχου από τη Γερμανία (14.11.2011), την Εσθονία (15.12.2011), την Ιρλανδία (7.11.2011), την Πολωνία (5.3.2012), τη Φινλανδία (7.11.2011) και το Ηνωμένο Βασίλειο (15.12.2011). Τα εν λόγω σχέδια έχουν καταρτιστεί με βάση τις συναφείς μεθοδολογίες με βάση τον κίνδυνο. Συνεπώς, πρέπει να εγκριθούν.
            
         
               (5)
            
            
               Η παρούσα απόφαση συνιστά απόφαση έγκρισης κατά την έννοια του άρθρου 60 παράγραφοι 1 και 3 και του άρθρου 61 παράγραφος 1 του κανονισμού (ΕΚ) αριθ. 1224/2009.
            
         
               (6)
            
            
               Η Επιτροπή πρέπει να ελέγχει την εφαρμογή των σχεδίων δειγματοληψίας και των σχεδίων ελέγχου, τόσο όσον αφορά την αποτελεσματική τους λειτουργία όσο και όσον αφορά την τακτική τους αναθεώρηση από το εκάστοτε ενδιαφερόμενο κράτος μέλος. Για τον λόγο αυτό, τα κράτη μέλη πρέπει να υποβάλλουν εκθέσεις στην Επιτροπή σχετικά με την εφαρμογή των εν λόγω σχεδίων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Εγκρίνονται τα σχέδια δειγματοληψίας σύμφωνα με το άρθρο 60 παράγραφος 1 του κανονισμού (ΕΚ) αριθ. 1224/2009 της Γερμανίας, της Ιρλανδίας, της Λιθουανίας, της Πολωνίας, της Φινλανδίας και του Ηνωμένου Βασιλείου για τη ζύγιση των αλιευτικών προϊόντων.
   2.   Εγκρίνονται τα σχέδια δειγματοληψίας σύμφωνα με το άρθρο 60 παράγραφος 3 σε συνδυασμό με το άρθρο 60 παράγραφος 1 του κανονισμού (ΕΚ) αριθ. 1224/2009 της Γερμανίας, της Ιρλανδίας, της Λιθουανίας, των Κάτω Χωρών και του Ηνωμένου Βασιλείου για τη ζύγιση των αλιευτικών προϊόντων επί του αλιευτικού σκάφους.
   3.   Εγκρίνονται τα σχέδια ελέγχου σύμφωνα με το άρθρο 61 παράγραφος 1 του κανονισμού (ΕΚ) αριθ. 1224/2009 της Γερμανίας, της Εσθονίας, της Ιρλανδίας, της Πολωνίας, της Φινλανδίας και του Ηνωμένου Βασιλείου για τη ζύγιση των αλιευτικών προϊόντων ύστερα από τη μεταφορά τους σε προορισμό επί του εδάφους του ενδιαφερόμενου κράτους μέλους.
   Άρθρο 2
   Τα κράτη μέλη που αναφέρονται στο άρθρο 1 διαβιβάζουν έκθεση στην Επιτροπή σχετικά με την εφαρμογή των σχεδίων δειγματοληψίας και των σχεδίων ελέγχου που αναφέρονται στο άρθρο 1 πριν από την 1η Απριλίου 2014.
   Άρθρο 3
   Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στη Δημοκρατία της Εσθονίας, στην Ιρλανδία, στη Δημοκρατία της Λιθουανίας, στο Βασίλειο των Κάτω Χωρών, στη Δημοκρατία της Πολωνίας, στη Δημοκρατία της Φινλανδίας και στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.
   
      Βρυξέλλες, 13 Αυγούστου 2012.
      
         
            Για την Επιτροπή
         
         Μαρία ΔΑΜΑΝΆΚΗ
         
            Μέλος της Επιτροπής
         
      
   
   
      (1)  ΕΕ L 343 της 22.12.2009, σ. 1.
   
      (2)  ΕΕ L 112 της 30.4.2011, σ. 1.